ТРУД 14.12.2006 г.
Бос на родната автомафия в Испания залови вчера при акция тамошната полиция.
От МВР на Испания съобщиха пред “Труд”, че задържаният е Богдан А. Р., тартор на разбита вчера престъпна мрежа за кражби и трафик на луксозни коли. Заедно с него са арестувани още седем българи, както и румънец, украинец, молдовец и двама испанци.
Справка на “Труд” сочи, че по всяка вероятност става дума за Богдан Асенов Рибарски (41) от Перник. Същият човек е задържан в началото на септември 2003 г. пак в Испания за кражби на коли. Тогава той бе закопчан при операция “Адриатика II” след 5 месеца следене от наши и чужди служби.
От испанската полиция съобщиха пред “Труд”, че разбитата банда е работела “по поръчка на клиента”, т.е. правила е ударите си след предварителна договорка с купувачи в чужбина. По информация на БГНЕС Рибарски, който от години живее в Испания, има няколко луксозни хотела и вили в курорта Коста дел Сол.
Видяно: 877 Мнения: 0
Visitor: 1687911